**ZAKLJUČEK ENERGETSKE SANACIJE DOMA UPOKOJENCEV GRADIŠČE**

V začetku letošnjega leta je bila zaključena operacija **»Energetska sanacija Doma upokojencev Gradišče«**. Operacijo sta  iz  Kohezijskega sklada sofinancirali Republika Slovenija in Evropska unija.

Operacija se je izvajala v okviru Operativnega programa za izvajanje Evropske kohezijske politike v obdobju 2014 – 2020, 4. prednostne osi: »Trajna raba in proizvodnja energije in pametna omrežja«, 4.1 prednostne naložbe: »Spodbujanje energetske učinkovitosti, pametnega upravljanja z energijo in uporabe energije iz obnovljivih virov v javni infrastrukturi, vključno z javnimi stavbami in stanovanjskem sektorju«, 4.1.1. specifičnega cilja: »Povečanje energetske učinkovitosti rabe energije v javnem sektorju«.

Skupni strošek sanacije stavbe je znašal **1.356.036,39 €**. Sredstva sofinanciranja so znašala **466.748,33 €**, DU Gradišče pa je iz lastnih sredstev zagotovil **889.288,11** **€**.

 

DU Gradišče je do zaključka operacije dosegel naslednje zavezujoče kazalnike:

* **skupna tlorisna površina energetsko prenovljenih stavb javnega sektorja je 4.018,31 m2.**

Dva kazalnika pa bo potrebno doseči v dveh letih po zaključku operacije:

* **skupni prihranek končne energije v stavbi: 449.824,85 kWh letno,**
* **zmanjšanje izpustov CO2: 60,1 t letno.**

Z izvedbo operacije je DU Gradišče zagotovil boljše delovne, bivalne in zdravstvene pogoje za stanovalce, zaposlene in druge uporabnike stavbe. Z izvedbo energetske sanacije stavbe smo zmanjšali porabo toplotne in električne energije, kar je posledično vplivalo tudi na zmanjšanje izpustov toplogrednih plinov v okolje. Izvedba projekta bo pripomogla k trajnostnemu razvoju družbe. Vse navedeno bo imelo pozitivne učinke na socialno, družbeno in tudi gospodarsko okolje, izboljšalo pa se bo tudi stanje naravnega okolja.